Document ID: /roh_data/filtered/fineweb-2-filterrobots_roh.jsonl.gz/72502

Steingruber/Brägger gudognan il Swiss Cup
- Dumengia, 5.11.2017, 16:43
Giulia Steingruber e Pablo Brägger han gudagnà il Swiss Cup en il Hallenstadion a Turitg. Igl è stà l’emprima victoria svizra al Swiss Cup dapi il 2011.
Il meglier ha il duo spargnà per il final. Cun ina prestaziun quasi perfetga ha Giulia Steingruber e Pablo Brägger decis il duel en il final cunter il duo giapunais Hitomi Hatakeda e Wataru Tanigawa. Il duo giapunais era il meglier team suenter il mezfinal e quai cun in punct d'avantatg.
« Suenter la cupitgada al rec hai jau pensà, ch'jau stuess era anc contribuir insatge. Giulia na po la fin finala betg far tut sulet. »
Pablo Brägger
sportist
Avant set milli aspectaturs han era Ilaria Käslin ed Oliver Hegi mussà ina buna prestaziun. Els han cuntanschì il fitg bun plaz 3.
RR novitads 16:00